Euroopan parlamentin päätöslauselma 22. huhtikuuta 2008 joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka IV — Tuomioistuin



Virallinen lehti nro L 088 , 31/03/2009 s. 0073 - 0075



Euroopan parlamentin päätöslauselma 22. huhtikuuta 2008 joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka IV — Tuomioistuin EUROOPAN PARLAMENTTI, joka ottaa huomioon Euroopan unionin yleisen talousarvion varainhoitovuodeksi 2006 [1], ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0365/2007) [2], ottaa huomioon tuomioistuimen vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista, ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset [3], ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta [4], ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, ottaa huomioon työjärjestyksen 71 artiklan ja liitteen V, ottaa huomioon talousarvion valvontavaliokunnan mietinnön (A6–0097/2008), 1. panee merkille, että vuonna 2006 yhteisöjen tuomioistuimella oli käytettävissään maksusitoumusmäärärahoja yhteensä 252306372,60 euroa (232602467,74 euroa vuonna 2005) ja että niiden käyttöaste oli 94,58 prosenttia; 2. panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen yhteisöjen tuomioistuimen tilinpäätöksestä ilmenee, että sen taloudellinen tulos on kyseisenä vuonna negatiivinen (1529933 euroa) ja että sillä on toisiaan vastaava määrä varoja ja vastuita (72187617 euroa); 3. panee tyytyväisenä merkille, että yhteisöjen tuomioistuin hyväksyi heinäkuussa 2007 yhteisöjen tuomioistuimen, ensimmäisen oikeusasteen tuomioistuimen ja virkamiestuomioistuimen jäseniin ja entisiin jäseniin sovellettavat ammattieettiset säännöt [6], joissa heidät muun muassa velvoitetaan antamaan tuomioistuimen presidentille ilmoitus taloudellisista intresseistään; toistaa kuitenkin jälleen painokkaasti pyyntönsä julkaista konkreettiset ilmoitukset avoimuuden vuoksi esimerkiksi yhteisöjen tuomioistuimen verkkosivustolla, vaikkei siihen vielä olekaan oikeudellista velvoitetta; 4. ilmaisee tyytyväisyytensä siihen, että 1. lokakuuta 2007 alkaen toiminnassa on ollut kaksi erillistä hallintoyksikköä (sisäisen tarkastuksen yksikkö ja ennakkotarkastusyksikkö), joilla on kaksi erillistä yksikönpäällikköä, jolloin on päästy sekä tilintarkastustuomioistuimen että parlamentin aiempina vuosina arvostelemasta tilanteesta, jossa sisäisen tarkastuksen osaston päällikkö vastasi tulojen ja menojen hyväksyjien toimien ennakkotarkastuksista; 5. ilmaisee tyytyväisyytensä vastauksiin, jotka tuomioistuin antoi esittelijän kyselyyn vuonna 2006 toimitetuissa sisäisissä tarkastuksissa annettujen suositusten tarkasta luonteesta ja sisällöstä ja joiden mukaan tuomioistuimen sisäinen tarkastaja toimitti viisi erityistarkastusta ja antoi kyseisille yksiköille suosituksia (vierailujen järjestelyistä ja budjettihallinnosta, vakuutussopimuksista, sisäisen valvonnan vähimmäisvaatimuksia koskevista menettelyistä, muuttokulujen hallinnoinnista ja puhelinten käytöstä); korostaa kuitenkin tarvetta panna nämä suositukset täysimääräisesti täytäntöön; 6. ilmaisee tyytyväisyytensä myös siihen, että kun vuonna 2005 ei toimitettu yhtään jälkitarkastusta, vuonna 2006 sisäisen tarkastuksen ja varainhoidon tuen yksikkö toimitti kolmenlaisiin menoihin eli dokumentaatio- ja kirjastomenoihin, ajoneuvoihin ja televiestintään kohdistuneita jälkitarkastuksia, jotka osoittivat valvottujen menojen asianmukaisuuden ja sääntöjenmukaisuuden; 7. pitää myönteisenä, että neuvoteltujen sopimusten osuus tehdyistä hankintasopimuksista on laskenut vuonna 2005 toteutuneesta 38 prosentista 34 prosenttiin vuonna 2006 (kyse on varainhoitoasetuksen soveltamissääntöjen [7] muuttamisen jälkeen yli 60000 euron arvoisista sopimuksista); pyytää tuomioistuinta kuitenkin pyrkimään entistä ponnekkaammin vähentämään niiden osuutta entisestään; 8. toteaa, että vuosi 2006 oli ensimmäinen vuosi, jolloin äskettäin perustettu virkamiestuomioistuin varsinaisesti käytti tuomiovaltaansa aloitettuaan toimintansa joulukuussa 2005; 9. panee merkille, että käännettyjen sivujen määrä nousi 669668 sivuun vuonna 2006 eli 24 prosentilla vuoteen 2005 verrattuna, vaikka käännettäväksi lähetettyjen sivujen määrä pysyi samana (645176 sivua vuonna 2005 ja 642113 vuonna 2006) ja että tuomioistuin on toimillaan onnistunut purkamaan vuoden 2004 laajentumisesta syntynyttä kertymää; 10. viittaa kiinteistömenoista laaditussa tilintarkastustuomioistuimen erityiskertomuksessa nro 2/2007 esitettyyn kritiikkiin, jonka mukaan riippumatonta asiantuntijaa, jonka nimittämisestä määrättiin tuomioistuimen päärakennuksen ("Palais") laajennusosaa koskevassa puitesopimuksessa, ei nimitetty heti alussa ja alkuperäisessä puitesopimuksessa vahvistettiin ainoastaan yleisperiaatteet; 11. panee tyytyväisenä merkille, että riippumaton asiantuntija (KPMG) on nyt vihdoin nimitetty ja se on aloittanut sopimuksen valvonnan ja koko kirjanpitoaineiston tarkastamisen jälkikäteen; toivoo, että alkuperäisessä budjetissa pysytään, ja kannustaa tuomioistuinta valvomaan tarkkaan kaikilta osin hankkeen etenemistä valvontaa koskevien soveltamissääntöjen mukaisesti; 12. panee lisäksi tyytyväisenä merkille, että Luxemburgin suurherttuakunta ja tuomioistuin ovat nyt allekirjoittaneet ostovuokraussopimuksen, jossa vahvistetaan vuoden 2001 puitesopimuksen täydentämisen edellyttämät määräykset ja määrätään rakennuskompleksin maa-alueen myynnistä tuomioistuimelle symboliseen 1 euron hintaan, kun tuomioistuimesta tulee rakennusten omistaja; 13. muistuttaa siitä, että tilintarkastustuomioistuin totesi toimielinten kiinteistömenoista antamansa erityiskertomuksen nro 2/2007 35 kohdassa Luxemburgissa sijaitsevan yhteisöjen tuomioistuimen laajennushankkeen rahoituksesta seuraavaa: "(…) tuomioistuin ei ollut mukana tarjouskilpailussa eikä osallistunut yksityiskohtaisiin neuvotteluihin sopimuksesta, johon sisältyviä ehtoja ja optioita se ei myöskään ollut hyväksynyt etukäteen, eikä se ole allekirjoittanut rahoitussopimuksia, vaikka rahoitusmenot ovat sen vastuulla (esim. korkotaso, hallintomenot). Tuomioistuimen osastot tarkastivat menettelyn, jota hallitus oli soveltanut hankkeen rahoitusta koskevan sopimuksen teossa ja huomauttivat, että asianmukainen kilpailu puuttui. (…)"; kehottaa komissiota esittämään heinäkuuhun 2008 mennessä tulokset tutkinnasta, jonka se ilmoitti kirjalliseen kysymykseen E-4016/2007 antamassaan vastauksessa toimittavansa tarjouskilpailudirektiivejä koskevista mahdollisista rikkomuksista; 14. huomauttaa, että vuonna 2006 palveluksessa olevien virkamiesten ja toimihenkilöiden (ylimääräiset ja tilapäiset toimihenkilöt, sopimussuhteiset työntekijät) määrä nousi vuoden aikana 4,8 prosentilla 1786:een; 15. panee kuitenkin huolestuneena merkille, että tuomioistuimella on yhä vaikeuksia palkata henkilöstösääntöjen piiriin kuuluvaa pätevää henkilöstöä useisiin virkoihin (lähinnä tulkkeja ja tietotekniikan asiantuntijoita) EPSOn järjestämien kilpailujen perusteella; 16. onnittelee tuomioistuinta siitä, että sen toimintakertomukseen on sisällytetty luku, jossa esitetään parlamentin aiempien vastuuvapauspäätösten ja tilintarkastustuomioistuimen kertomusten johdosta vuoden aikana toteutetut toimet; pyytää kuitenkin esittämään tässä jaksossa sekä tuomioistuimen vastuuvapauden myöntävälle viranomaiselle sisäisistä tarkastuksista lähettämässä kertomuksessa yksityiskohtaisempia tietoja. [1] EUVL L 78, 15.3.2006. [2] EUVL C 274, 15.11.2007, s. 1. [3] EUVL C 273, 15.11.2007, s. 1. [4] EUVL C 274, 15.11.2007, s. 130. [5] EYVL L 248, 16.9.2002, s. 1. [6] EUVL C 223, 22.9.2007, s. 1. [7] Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1). --------------------------------------------------